text: বাংলাবান্ধা এক্সপ্রেস (ট্রেন নং ৮০৩/৮০৪) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি রাজশাহীর রাজশাহী রেলওয়ে স্টেশন ও পঞ্চগড়ের বীর মুক্তিযোদ্ধা সিরাজুল ইসলাম রেলওয়ে স্টেশনের (বী.মু.সি.ই.) মধ্যে চলাচল করে। যাত্রাপথে ট্রেনটি নাটোর, নওগাঁ, বগুড়া, জয়পুরহাট, দিনাজপুর ও ঠাকুরগাঁও জেলাকে সংযুক্ত করেছে।
  
  বাংলাবান্ধা এক্সপ্রেস পঞ্চগড় ও রাজশাহী জেলার মধ্যে চলাচলকারী প্রথম আন্তঃনগর ট্রেন। ২০২০ সালের ৫ই অক্টোবর ট্রেনটির নামকরণ করা হয়। পঞ্চগড় জেলার বাংলাবান্ধা স্থল বন্দরের নামের সাথে মিল রেখে ট্রেনটির নাম রাখা হয়। একই সালের ১৫ই অক্টোবর রেলমন্ত্রী নূরুল ইসলাম সুজন ট্রেনটি উদ্বোধন করেন এবং পরের দিন ট্রেনটি রেলসেবায় যুক্ত হয়। ট্রেনটির বেজ রাজশাহী রেলওয়ে স্টেশন।
  
  সময়সূচী 
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (উল্লেখ্য যে, ৮০৩ ও ৮০৪ এর সাপ্তাহিক ছুটি যথাক্রমে শুক্রবার ও শনিবার।)
  
  রোলিং স্টক 
  ট্রেনটি সবুজ-হলুদ রঙের পুরনো ভ্যাকুয়াম ব্রেকের ব্রড-গেজ (১৬৭৬ মিমি) কোচে ১০/২০ লোডে চলে। একটি রেকেই ট্রেনটি চলাচল করে। উল্লেখ্য যে, এই ট্রেনকে টাঙ্গাইল কমিউটারের রেক দেওয়া হয়েছে, এবং পূর্বে মোহনগঞ্জ এক্সপ্রেস নতুন ইন্দোনেশীয় এয়ার-ব্রেক কোচের রেক পাওয়ায় এর অবমুক্ত পুরাতন ভ্যাকুয়াম-ব্রেক কোচের মিটার-গেজ রেক টাঙ্গাইল কমিউটারকে দেওয়া হবে। ফলে টাঙ্গাইল কমিউটার ব্রড-গেজ থেকে মিটার-গেজ ট্রেনে রুপান্তরিত হবে।
  
  ৮০৩ এর রেক বিন্যাস (২০২০ সাল অব্দি):
  
  (৮০৪ এর ক্ষেত্রে এর বিপরীতটি হবে।)
  
  তথ্যসূত্র 
  
  বিষয়শ্রেণী:বাংলাদেশের আন্তঃনগর ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
title: বাংলাবান্ধা এক্সপ্রেস